Document ID: 31994R3236

Uredba Komisije (ES) št. 3236/94
z dne 21. decembra 1994
o spremembi Uredbe (EGS) št. 2123/89 o določitvi seznama reprezentativnih trgov za prašičje meso v Skupnosti zaradi pristopa Avstrije, Finske in Švedske
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Norveške, Avstrije, Finske in Švedske ter zlasti člena 169 Akta,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (EGS) št. 1249/89 [2], in zlasti člena 4(6) Uredbe,
ker člen 4(2) Uredbe (EGS) št. 2759/75 predvideva določitev tržne cene Skupnosti za zaklane prašiče na podlagi cen, zabeleženih na reprezentativnih trgih;
ker Uredba Komisije (EGS) št. 2123/89 [3], kakor je bila nazadnje spremenjena z Uredbo (EGS) št. 3787/90 [4], določa seznam reprezentativnih trgov za prašičje meso v Skupnosti;
ker je treba spremeniti Prilogo k Uredbi (EGS) št. 2123/89, tako da se k tej prilogi doda seznam reprezentativnih trgov v Avstriji, na Finskem in Švedskem, zato da je v novih državah članicah mogoča uporaba člena 4(2) Uredbe (EGS) št. 2759/75,
SPREJELA NASLEDNJO UREDBO:
Člen 1
Priloga k Uredbi (EGS) št. 2123/89 se zamenja s Prilogo k tej uredbi.
Člen 2
Ta uredba začne veljati 1. januarja 1995 s pridržkom začetka veljavnosti Pristopne pogodbe Norveške, Avstrije, Finske in Švedske.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. decembra 1994

Labels: 2
15
17
6